## Uredba o Komisiji Vlade Republike Hrvatske za rješavanje sporova o pravima općina, gradova i županija

### NN 37/1994 (13.5.1994.), Uredba o Komisiji Vlade Republike Hrvatske za rješavanje sporova o pravima općina, gradova i županija

# VLADA REPUBLIKE HRVATSKE

Na temelju članka 87. stavaka 2. i 7. Zakona o Iokalnoj samoupravi
i upravi ("Narodne novine", broj 90/92, 94/93 i 117/93) i članka
19. Zakona o Vladi Republike Hrvatske ("Narodne novine", broj
41/90, 8/91, 14/91, 53A/91. 9/92, 55/92 i 29/94) Vlada Republike Hrvatske
je na sjednici održanoj 10. svibnja 1994. godine donijela

## UREDBU

### O KOMISIJI VLADE REPUBLIKE HRVATSKE ZA RJEŠAVANJE SPOROVA O PRAVIMA OPĆINA, GRADOVA I ŽUPANIJA

I. OPĆE ODREDBE

Članak 1.

Ovom Uredbom ustanovljuje se Komisija Vlade Republike Hrvatske za rješavanje
sporova o pravima općina. gradova i županija u postupku preuzimanja
nekretnina, pokretnina, financijskih sredstava te prava i obveza dosadašnjih
općina (u daljnjem tekstu: Komisija). Pod dosadašnjim općinama
u smislu ove Uredbe podrazumijeva se i područje onih općina
koje su izdvojene iz sastava Grada Zagreba, te čine sastavni dio
Županije Zagrebačke sukladno Zakonu o područjima županija,
gradova i općina u Republici Hrvatskoj ("Narodne novine",
br 90/92 i 29/94).

Članak 2.

Sjedište Komisije je u Zagrebu. Komisija ima pečat s natpisom
"Komisija Vlade Republike Hrvatske za rješavanje sporova o pravima
općina, gradova i županija". Tijela Komisije su predsjednik
Komisije, arbitražna vijeća i tajnik Komisije.

II. NADLEŽNOST KOMISIJE

Članak 3.

Komisija rješava sporove između općina, gradova i županija
nastale o preuzimanju i raspodjeli nekretnina, pokretnina, financijskih
sredstava te drugih prava i obveza dosadašnjih općina. Smatra se
da postoji spor ako općine, gradovi i županije do 31. ožujka 1994.
godine nisu zaključile pisani sporazum o preuzimanju nekretnina,
pokretnina, financijskih sredstava te drugih prava i obveza dosadašnjih
općina. Sporazumi općina, gradova i županija o preuzimanju
nekretnina, pokretnina, financijskih sredstava, prava i obveza koji su
zaključeni do 31. ožujka 1994. godine, nisu predmet arbitražnog
postupka. Ako su općine, gradovi i županije zaključile sporazum
iz stavka 2. ovoga članka nakon 31. ožujka 1994. godine, Komisija
će preispitati da li je sporazum u skladu s pravnim poretkom Republike
Hrvatske, a osobito da li je sporazumom preuzimanje imovine izvršeno na
način koji u osnovi osigurava svakom sudioniku sporazuma imovinu
(nekretnine, pokretnine, financijska sredstva) koja mu omogućava
obavljanje poslova iz njegovog djelokruga, da li su prava i obveze podijeljene
u osnovi srazmjerno ekonomskoj snazi, broju stanovnika i veličini
područja (načela pravičnosti).

U slučaju iz stavaka 2. i 4. ovoga članka, Komisija pokreće
postupak po službenoj dužnosti.

III. USTROJSTVO KOMISIJE

Članak 4.

Komisija se sastoji od predsjednika Komisije i arbitara. Vlada Republike
Hrvatske imenuje predsjednika Komisije i arbitre (lista arbitara). Utvrđena
lista arbitara je sastavni dio ove Uredbe. Vlada Republike Hrvatske imenuje
i tajnika Komisije.

Članak 5.

Predsjednik Komisije određuje predsjednika i dva člana arbitražnog
vijeća i njihove zamjenike za svaki spor posebno, sa liste arbitara
koju sastavlja Vlada Republike Hrvatske. Predsjednik Komisije može biti
predsjednik odnosno član arbitražnog vijeća. Predsjednik Komisije
odlučuje o izuzeću arbitara

Članak 6.

Sporove raspravljaju ili o njima odlučuju arbitražna vijeća.

Članak 7.

Tajnik Komisije priprema rad arbitražnih vijeća te može zahtijevati
od tijela državne uprave obavljanje stručnih, administrativnih i
tehničkih poslova u svrhu raspravljanja u određenoj stvari.

IV. ARBITRAŽNI POSTUPAK

Članak 8.

Arbitražni postupak provodi se po odredbama poslovnika o radu Komisije,
kojeg donosi predsjednik Komisije. U arbitražnom postupku ne provodi se
postupak mirenja Ako se u toku spora stranke sporazumiju o predmetu spora,
arbitražno vijeće donijet će odluku o sporazumu stranaka, nakon
što preispita i utvrdi da taj sporazum nije u suprotnosti s pravnim poretkom
Republike Hrvatske i načelima pravičnosti. O sadržaju spora
arbitražno vijeće odlučuje na temelju zakona, drugih propisa
i načela pravičnosti u okvirima u kojima takvo odlučivanje
nije u suprotnosti sa pravnim poretkom Republike Hrvatske.

Članak 9.

U arbitražnom postupku, arbitražno vijeće prikuplja podatke o
nekretninama, pokretninama, financijskim sredstvima, pravima i obvezama
dosadašnjih općina. Arbitražno vijeće je ovlašteno tražiti
potrebne podatke i dokumente od nadležnih tijela državne uprave, pravnih
osoba koje imaju javne ovlasti, javnih ustanova, javnih poduzeća,
jedinica lokalne samouprave i uprave te od drugih pravnih osoba.

Članak 10.

U arbitražnom postupku arbitražno vijeće prema strankama mora
postupati ravnopravno.

Predstavnicima općina, gradova i županija i Grada Zagreba mora
se dati mogućnost da u arbitražnom postupku iznesu ćinjenićne
i pravne navode, zahtjeve i stajališta.

Članak 11.

O sadržaju spora arbitražno vijeće donosi odluku protiv koje nije
dozvoljena sudska zaštita. Kad arbitražno vijeće odlučuje
o raspodjeli nekretnina, njegova odluka sadržavat će i odredbu o
ovlaštenju za upis vlasništva u zemljišne knjige.

V. TROŠKOVI ARBITRAŽNOG POSTUPKA

Članak 12.

Sredstva za troškove arbitražnog postupka te za naknade troškova i nagrade
arbitrima osiguravaju se u prdračunima općina, gradova i županija.
Iznose naknada i nagrada koje se isplaćuju arbitrima i drugim osobama
koje su sudjelovale u arbitražnom postupku, određuje predsjednik Komisije
u okvirima Odluke o naknadi troškova i nagradi arbitrima i drugim osobama
u postupku pred Komisijom, koju donosi Vlada Republike Hrvatske.

Članak 13.

Ova Uredba stupa na snagu osmog dana od dana objave u "Narodnim
novinama".

Klasa: 015-05/94-01/06

Urbroj: 5030109-94-2

Zagreb,10. svibnja 1994

Potpredsjednik

**mr. Borislav Škegro, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Uredba, NN 37/1994-664